CELEX: 31990R2871
Language: el
Date: 1990-10-03 00:00:00
Title: Κανονισμός (ΕΟΚ) αριθ. 2871/90 της Επιτροπής της 3ης Οκτωβρίου 1990 για την τροποποίηση του κανονισμού (ΕΟΚ) αριθ. 1725/79 όσον αφορά ορισμένες διατάξεις σχετικές με τη χορήγηση ενίσχυσης στο αποκορυφωμένο γάλα σε σκόνη που προορίζεται για τη διατροφή των ζώων

Avis juridique important

|

31990R2871

Κανονισμός (ΕΟΚ) αριθ. 2871/90 της Επιτροπής της 3ης Οκτωβρίου 1990 για την τροποποίηση του κανονισμού (ΕΟΚ) αριθ. 1725/79 όσον αφορά ορισμένες διατάξεις σχετικές με τη χορήγηση ενίσχυσης στο αποκορυφωμένο γάλα σε σκόνη που προορίζεται για τη διατροφή των ζώων  

Επίσημη Εφημερίδα αριθ. L 275 της 05/10/1990 σ. 0020 - 0020 Φινλανδική ειδική έκδοση: Κεφάλαιο 3 τόμος 34 σ. 0172  Σουηδική ειδική έκδοση: Κεφάλαιο 3 τόμος 34 σ. 0172 

***** ΚΑΝΟΝΙΣΜΟΣ (ΕΟΚ) αριθ. 2871/90 ΤΗΣ ΕΠΙΤΡΟΠΗΣ  της 3ης Οκτωβρίου 1990  για την τροποποίηση του κανονισμού (ΕΟΚ) αριθ. 1725/79 όσον αφορά ορισμένες διατάξεις σχετικές με τη χορήγηση ενισχύσεως στο αποκορυφωμένο γάλα σε σκόνη που προορίζεται για τη διατροφή των ζώων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3879/89 (2), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 1725/79 της Επιτροπής της 26ης Ιουλίου 1979 περί των λεπτομερειών παροχής ενισχύσεων στο αποκορυφωμένο γάλα που μεταποιείται σε σύνθετες τροφές και το αποκορυφωμένο γάλα σε σκόνη που προορίζεται για τη διατροφή μόσχων (3), όπως τροποποιήθηκε τελευταία από τον κανονισμό (ΕΟΚ) αριθ. 2426/90 (4), προέβλεπε έως τις 30 Σεπτεμβρίου 1988 την υποχρέωση ενσωματώσεως ελάχιστου ποσοστού αποκορυφωμένου γάλακτος σε σκόνη στις σύνθετες τροφές που μπορούν να επωφεληθούν της ενισχύσεως που χορηγείται στα πλαίσια του εν λόγω κανονισμού· ότι η υποχρέωση αυτή καταργήθηκε από την 1η Οκτωβρίου 1988 λαμβανομένης υπόψη της μειώσεως των διαθεσίμων ποσοτήτων αποκορυφωμένου γάλακτος σε σκόνη· ότι η πρόσφατη εξέλιξη της αγοράς αναφέρει μεγαλύτερη διαθέσιμη ποσότητα που έχει προκαλέσει αγορές στη δημόσια παρέμβαση· ότι πρέπει να επανεισαχθεί η εν λόγω υποχρέωση για να αναπτυχθεί η χρησιμοποίηση του αποκορυφωμένου γάλακτος σε σκόνη στις σύνθετες τροφές·  ότι Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 4 παράγραφος 1 του κανονισμού (ΕΟΚ) αριθ. 1725/79 τροποποιείται ως εξής:  1. Στο πρώτο εδάφιο στοιχείο α), η πρώτη περίπτωση αντικαθίσταται από το ακόλουθο κείμενο:  «- 50 χιλιόγραμμα το ελάχιστο και 70 χιλιόγραμμα το ανώτερο αποκορυφωμένο γάλα σε σκόνη που ανταποκρίνεται στους όρους που αναφέρονται στο άρθρο 1 παράγραφος 2,».  2. Προστίθεται το ακόλουθο εδάφιο:  «Όταν καθορίζεται ότι το παρασκευασθέν προϊόν δεν περιλαμβάνει την ελάχιστη ποσότητα των 50 χιλιογράμμων αποκορυφωμένου γάλακτος σε σκόνη που αναφέρεται στο πρώτο εδάφιο στοιχείο α), χορηγείται στο αποκορυφωμένο γάλα σε σκόνη που πράγματι ενσωματώθηκε ενίσχυση το ποσό της οποίας μειώνεται κατά 15 %, υπό τον όρο ότι η περιεκτικότητα σε αποκορυφωμένο γάλα σε σκόνη θα ισούται με 45 χιλιόγραμμα ανά 100 χιλιόγραμμα του τελικού προϊόντος.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται, στις ποσότητες αποκορυφωμένου γάλακτος σε σκόνη που ενσωματώνονται, από την 1η Νοεμβρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Οκτωβρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 378 της 27. 12. 1989, σ. 1.  (3) ΕΕ αριθ. L 199 της 7. 8. 1979, σ. 1.  (4) ΕΕ αριθ. L 228 της 22. 8. 1990, σ. 9.